**Ministru kabineta sēdes protokollēmuma projekta**

**„Par Ministru kabineta 2011.gada 9.augusta sēdes protokollēmuma (prot. Nr.47 23.§) „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” 6.3.2.apakšpunktā dotā uzdevuma izpildi” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. |  Pamatojums | Ministru kabineta sēdes protokollēmuma projekts „Par Ministru kabineta 2011.gada 9.augusta sēdes protokollēmuma (prot. Nr.47 23.§) „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” 6.3.2.apakšpunktā dotā uzdevuma izpildi” (turpmāk – Ministru kabineta sēdes protokollēmuma projekts) sagatavots saskaņā ar Ministru kabineta 2011.gada 9.augusta sēdes protokollēmuma (prot.Nr.47 23.§) „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” (turpmāk – Ministru kabineta protokollēmums Nr.47) 6.3.2.apakšpunktu. |
|  2. | Pašreizējā situācija un problēmas | Daugavpils jeb Dinaburgascietoksnis ir vienīgais īpašu pārbūvju neskartais 19. gadsimta 1. puses cietoksnis Baltijas valstīs. Tas ir vienīgais Ziemeļeiropā, kas saglabājies bez ievērojamām izmaiņām un ar unikālu fortifikācijas sistēmu. Daugavpils cietokšņa ansamblis sastāv no galvenā cietokšņa ar ampīra un klasicisma apbūvi, ar attīstītu aizsardzības sistēmu, kas atrodas Daugavas labajā krastā, un no priekštilta nocietinājuma, kas atrodas Daugavas kreisajā krastā un kalpoja tilta un pārceltuvju aizsardzībai.Daugavpils cietoksnis veido atsevišķu Daugavpils pilsētas mikrorajonu, kur savu dzīvesvietu reģistrējušas 1 298 personas un ko kopā veido 69 objekti, kas pēc to īpašumtiesībām ir iedalāmi šādi:* valsts akciju sabiedrībai „Valsts nekustamie īpašumi” (turpmāk – Sabiedrības) – 27 objekti ar kopējo zemes platību 183 373,70m2 un ēku platību 129 649,00 m2;
* Daugavpils pilsētas domei – 24 objekti ar kopējo zemes platību 508 807,00m2 un ēku platību 24 627,03 m2;
* privāto tiesību subjektiem – 11 objekti ar kopējo zemes platību 55 015,00m2 un ēku platību 12 566,60 m2;
* Rezerves zemes fondam – septiņi objekti ar kopējo zemes platību 11 379,00 m2.

Daugavpils cietoksnis ar priekštilta nocietinājumu iekļauts valsts nozīmes pilsētbūvniecības pieminekļu sarakstā, savukārt deviņi no Daugavpils cietokšņa objektiem atzīti par valsts nozīmes arhitektūras pieminekļiem, bet 29 objekti – par vietējās nozīmes arhitektūras pieminekļiem. Ņemot vērā Daugavpils cietokšņa kultūrvēsturisko nozīmi, veicot atjaunošanas darbus Daugavpils cietokšņa objektos, īpaša uzmanība jāpievērš to kultūrvēsturiskās vērtības saglabāšanai.Lai saglabātu un atjaunotu Daugavpils cietokšņa teritorijā esošos objektus, Daugavpils cietokšņa objektu valdītāji, Daugavpils pilsētas dome un Sabiedrība, līdz šim ir paveikuši šādus darbus:1. **Sabiedrības paveiktie darbi Daugavpils cietokšņa objektos:**

Sabiedrības pārvaldīšanā esošajos Daugavpils cietokšņa objektos šobrīd tiek īstenots investīciju projekts „Valsts policijas Latgales reģiona pārvaldes un Valsts policijas koledžas Latgales reģiona filiāles izvietošana Daugavpils cietoksnī” (turpmāk – investīciju projekts). Atbilstoši noslēgtajam būvniecības līgumam, tiek nodrošināta investīciju projekta I kārtas īstenošana (pabeigšana plānota līdz 2013.gada februārim), kopumā paredzot investīcijas 11 530 854,00 latu apmērā.Kopumā, lai Iekšlietu ministrijas vajadzībām īstenotu Valsts policijas Latgales reģiona pārvaldes un Valsts policijas koledžas Latgales reģionālā filiāles izvietošanu Daugavpils cietoksnī, investīciju projekts sadalīts sešās kārtās:* I kārta – divu administratīvo ēku rekonstrukcija, īslaicīgā aizturēšanas vietas jaunbūve, transformatora apakšstacijas ēkas rekonstrukcija;
* II  kārta – kriminālistikas laboratorijas ēkas rekonstrukcija;
* III  kārta – autosaimniecības ēkas ar auto mazgātuvi jaunbūve;
* IV  kārta – sporta kompleksa, ēdnīcas un šautuves jaunbūve;
* V  kārta – Valsts policijas koledžas Latgales reģionālā filiāles ēkas un dienesta viesnīcas ēkas rekonstrukcija;
* VI  kārta – Kultūras ministrijas Daugavpils zonālā valsts arhīva (Latvijas Nacionālā arhīva teritoriāla struktūrvienība) ēkas rekonstrukcija.

Lai nodrošinātu investīciju projekta visu sešu kārtu īstenošanu, ir izstrādāts tehniskais projekts „Daugavpils PRPP komplekss, īslaicīgās aizturēšanas vieta, Valsts policijas koledžas Latgales reģiona filiāle un Daugavpils zonālais valsts arhīvs, Daugavpils cietokšņa teritorijā”, kas 2010.gada 31.augustā akceptēts Daugavpils pilsētas domes Pilsētplānošanas un būvniecības departamentā (reģistrācijas Nr.8.3-3.1./153).Investīciju projekta I kārtas īstenošana atbalstīta ar Ministru kabineta 2010.gada 17.augusta sēdes protokollēmuma (prot. Nr.42 21.§) „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” 2.2.apakšpunktu. Savukārt II līdz VI kārtu īstenošana, tai skaitā, Daugavpils zonālā valsts arhīva ēkas rekonstrukcija, pamatojoties uz Ministru kabineta 2012.gada 16.augusta ārkārtas sēdes protokollēmuma (prot. Nr.46 5.§) „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” 2.1.1. un 2.2.5.apakšpunktu uz laiku atlikta.Papildus, lai sakārtotu Daugavpils cietokšņa teritoriju, nepieļautu aizsargvaļņa tālāku sabrukšanu un objektu bojāšanos, no 1999. gada līdz šim brīdim Sabiedrība veikusi kārtējos un kapitālos remontus, kā arī ūdens novadīšanas sistēmas rekonstrukcijas darbus, papildus regulāri veikti Daugavpils cietokšņa teritorijas labiekārtošanas darbi. 2011.gada laikā Daugavpils cietokšņa objektu uzturēšanai un apsaimniekošanai Sabiedrības izmaksas bija 36 366 latu apmērā.1. **Daugavpils pilsētas domes veiktie darbi Daugavpils cietokšņa objektos:**

Daugavpils pilsētas dome līdz šim pabeigusi īstenot deviņus projektus, kopā veicot ieguldījumus Daugavpils pilsētas cietokšņa atjaunošanā 1 387 760 latu apmērā. Finansiāli ietilpīgākais no jau īstenotajiem projektiem ir Eiropas Ekonomikas zonas finanšu instrumenta un Norvēģijas valdības divpusējā finanšu instrumenta prioritātes „Eiropas kultūras mantojuma saglabāšana” ietvaros apstiprinātais projekts „Ūdenstorņa ēkas paraugrestaurācija un apsaimniekošana Daugavpils cietoksnī”, kā ietvaros īstenota Daugavpils cietokšņa ūdenstorņa paraugrestaurācija un Daugavpils cietokšņa Kultūras un informācijas centra izveide, ar projekta kopējām izmaksām 452 873 latu apmērā. Šobrīd Daugavpils pilsēta dome īsteno četrus projektus, par kopējo finansējumu 9 115 753 latu apmērā, paredzot veikt investīcijas tās valdījumā esošo Daugavpils cietokšņa objektu atjaunošanā, konservācijā un infrastruktūras labiekārtošanā. Kā finansiāli ietilpīgākais, kuru šobrīd īsteno, ir Eiropas Reģionālās attīstības fonda 3.6.1.1. aktivitātes „Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai” ietvaros atbalstītais projekts „Daugavpils cietokšņa infrastruktūras – ielu kompleksais labiekārtojums un inženiertīklu renovācija”, kas paredz Daugavpils cietokšņa infrastruktūras labiekārtošanā ieguldīt 3 873 439 latus.Arī Latvijas – Lietuvas – Baltkrievijas pārrobežu sadarbības programmas ietvaros ir apstiprināts projekts „Kultūrvēsturiskā mantojuma saglabāšana un attīstīšana Daugavpils pilsētā un Grodņas pilsētā”, par kopējo finansējumu 687 388 latu apmērā, no kuriem 348 966 latus paredzēts investēt Daugavpils cietokšņa attīstībā. Šobrīd minētais projekts atrodas līguma slēgšanas stadijā.**Aktualizējot jautājumu par Daugavpils cietokšņa turpmāko attīstību, ir veikti šādi pasākumi:**1. Daugavpils pilsētas dome sadarbībā ar Latgales plānošanas reģionu 2012.gada 20.-21.septembrī organizēja Daugavpilī Starptautisko investīciju forumu „Latgale – Eiropas Savienības Austrumu vārti”, kur diskusijā „Investīcijas kultūrvēsturiskā mantojuma objektos. Daugavpils cietoksnis", kurā Daugavpils pilsētas domes un līdzvērtīgu objektu pārvaldītāji no citām valstīm apsprieda un analizēja par iespējamām Daugavpils cietokšņa attīstības perspektīvām;
2. Daugavpils 2012.gadā kļuva par Pasaules arhitektūras dienas pasākumu centru, tādejādi Daugavpilī 2012.gada 5.oktobrī notika Arhitektūras dienas un to ietvaros tika uzsākta diskusija ar Latvijas Arhitektu savienību par iespējamo sadarbību Daugavpils cietokšņa attīstības jautājumos;
3. ar Ministru kabineta protokollēmuma Nr.47 6.3.apakšpunktu tika dots uzdevums Finanšu ministrijai (Sabiedrībai) izveidot starpinstitūciju darba grupu Finanšu ministrijas vadībā, tās sastāvā iekļaujot ar Daugavpils cietokšņa attīstību saistīto iestāžu pārstāvjus no Finanšu ministrijas, Sabiedrības, Daugavpils domes, Iekšlietu ministrijas, Kultūras ministrijas un, ja nepieciešams, citu iestāžu pārstāvjus, nosakot starpinstitūciju darba grupai šādus uzdevumus:
* apzināt visu ministriju viedokli par tās padotībā esošo iestāžu, kuras savas noteiktās funkcijas veic Daugavpils pilsētas teritorijā, nepieciešamību nodrošināt darba telpas, izmantojot Daugavpils cietokšņa teritorijā esošās ēkas, un veikt nepieciešamās darbības ar Daugavpils cietokšņa un ar to turpmāko attīstību saistītu problēmjautājumu risināšanu (Ministru kabineta protokollēmuma Nr.47 6.3.1.apakšpunkts);
* līdz 2012.gada 1.oktobrim, izvērtējot Daugavpils cietokšņa turpmākās attīstības perspektīvas un to finansēšanas modeļus, sadarbībā ar Ministru kabineta protokollēmuma Nr.47 6.3.apakšpunktā noteikto starpinstitūciju grupu, normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem par turpmāko rīcību par Daugavpils cietokšņa turpmākās attīstības perspektīvām un to finansēšanas modeļiem (Ministru kabineta protokollēmuma Nr.47 6.3.2.apakšpunkts).

Izpildot Ministru kabineta protokollēmuma Nr.47 6.3.apakšpunktu, Finanšu ministrija ar 2011.gada 22.septembra rīkojumu Nr.446 „Par starpinstitūciju darba grupas izveidi” izveidoja darba grupu, kuras sastāvā iekļauti ar Daugavpils cietokšņa attīstību saistīto iestāžu, tas ir, Sabiedrības, Finanšu ministrijas, Kultūras ministrijas, Iekšlietu ministrijas, Daugavpils pilsētas domes pārstāvji (turpmāk – darba grupa).Atbilstoši darba grupā pieņemtajiem lēmumiem, tika veikts Daugavpils cietokšņa teritorijā ietilpstošo valsts un pašvaldības valdījumā esošo ēku (būvju) esošās situācijas un to iespējamās atjaunošanas izmaksu novērtējums. Tāpat, lai efektīvāk izmantotu Daugavpils cietokšņa teritorijā valsts un pašvaldības valdījumā esošos nekustamos īpašumus, nodrošinot valstij finansiāli izdevīgu iestāžu izvietojumu, tika apzināts ministriju viedoklis par to padotībā esošo iestāžu, kas savas noteiktās funkcijas veic Daugavpils pilsētas teritorijā, vēlmi nodrošināt darba telpas, izmantojot Daugavpils cietokšņa teritorijā esošās ēkas. Izvērtējot saņemto informāciju no ministrijām, tikai trīs valsts iestādes pieļauj iespējamību izmantot savām vajadzībām telpas Daugavpils cietokšņa teritorijā esošajās ēkās:1. Iekšlietu ministrija: Valsts policija (telpas ir paredzētas un kā jau tika minēts, notiek investīciju projekta I kārtas īstenošana, bet II – VI kārtas īstenošana atlikta);
2. Kultūras ministrija: Latvijas Nacionālais arhīvs (Daugavpils zonālais valsts arhīvs jau izmanto telpas);
3. Tieslietu ministrija: Valsts valodas centrs (telpas jau izmanto, saskaņā ar Sabiedrības pārvaldīšanā esošo telpu nomas līgumu) un Uzņēmumu reģistrs.

Lai izprastu valsts iestāžu zemo atsaucības līmeni saistībā ar Ministru kabineta protokollēmuma Nr.47 6.3.1.apakšpunktā dotā uzdevuma īstenošanu, tas ir, apzināt visu ministriju viedokli par tās padotībā esošo iestāžu nepieciešamību nodrošināt darba telpas, izmantojot Daugavpils cietokšņa teritorijā esošās ēkas, var secināt, ka līdz šim veiktā komunikācijas forma, proti, vispārēja sarakste, nav devusi vēlamo rezultātu. Iespējams, ka cēlonis šādam secinājumam ir saistīts ar lēmuma pieņemšanas procesā iztrūkstošo informāciju par vienotas Daugavpils cietokšņa ilgtermiņa attīstības perspektīvām un valsts iestādēm veiktais izvērtējums tika balstīts uz šobrīd pastāvošo vispārējo priekšstatu par Daugavpils cietokšņa teritorijā izvietoto valsts un pašvaldības valdījumā esošo ēku slikto tehnisko stāvokli un to ietvaros veicamo kapitālieguldījumu apmēru, vienlaikus apzinoties valsts budžeta limitētās iespējas tuvāko gadu laikā līdzfinansēt valsts vajadzību nodrošināšanu. Līdz ar to nevar sagaidīt būtisku atsaucību no valsts iestāžu puses;1. Sabiedrība papildus izvērtē iespēju nākotnē Daugavpils cietoksnī, ņemot vērā tā teritoriālo apjomu, izvietot vienas pieturas aģentūras atbalsta centru, īstenojot vienas pieturas aģentūras ieviešanas principu;
2. lai saskaņoti koordinētu Daugavpils cietokšņa attīstības jautājumus valsts un Daugavpils pašvaldības pusē, Sabiedrība un Daugavpils pilsētas dome darba grupas ietvaros ir vienojusies par speciālista-projektu vadītāja piesaisti Daugavpils cietokšņa attīstības projektu virzībai (pusēm vienojoties, minētā speciālista-projektu vadītāja piesaistes izdevumi tiks segti uz pusēm);
3. darba grupas ietvaros tika izlemts darba grupā iesaistītajām iestādēm uzraudzīt kultūrvēsturiskā mantojuma saglabāšanas pasākumu iekļaušanai Nacionālā attīstības plāna 2014.-2020.gadam prioritātēs, kas veicinātu turpmāko ārējo finanšu instrumentu piesaisti Daugavpils cietokšņa infrastruktūras attīstībai.

Papildus darba grupai izanalizējot arī labās prakses piemērus līdzīgu kompleksu apsaimniekošanā Rumānijā un Somijā, tika secināts, ka līdzvērtīgu objektu attīstības plānošana un atjaunošanas darbi veicami pastāvīgi piesaistot gan valsts, gan pašvaldības, gan arī ārvalstu finanšu instrumentu finansējumu. |
|  3. | Saistītie politikas ietekmes novērtējumi un pētījumi | Ministru kabineta sēdes protokollēmuma projekts šo jomu neskar. |
|  4. | Tiesiskā regulējuma mērķis un būtība | Ņemot vērā, ka šāda mēroga objekta kā Daugavpils cietokšņa attīstība un atjaunošana veicama pakāpeniski, piesaistot gan valsts, gan pašvaldības, gan arī ārvalstu finanšu līdzekļus, un tas ir laikietilpīgs process, ir nepieciešams papildu laiks, lai īstenotu Ministru kabineta protokollēmuma Nr.47 6.3.2.apakšpunktā doto uzdevumu, līdz ar to Ministru kabineta sēdes protokollēmuma projekts paredz dotā uzdevuma izpildes termiņa pagarinājumu līdz 2013.gada 1.jūlijam. |
|  5. | Projekta izstrādē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi. |
|  6. | Iemesli, kādēļ netika nodrošināta sabiedrības līdzdalība | Ministru kabineta sēdes protokollēmuma projekta izstrādē sabiedrības līdzdalība nebija nepieciešama, jo tajā ietvertie jautājumi tieši neietekmē sabiedrību. |
|  7. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. |  Projekta izpildē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām | Ministru kabineta sēdes protokollēmuma projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Ministru kabineta sēdes protokollēmuma projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Ministru kabineta sēdes protokollēmuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Ministru kabineta sēdes protokollēmuma projekts šo jomu neskar. |
| 6. |  Cita informācija |  Nav. |

Anotācijas II, III, IV,V un VI sadaļa – projekts šīs jomas neskar.

Finanšu ministrs A.Vilks

19.10.2012 12:27

1844

A.Ādmīdiņa

67024603, agnese.admidina@vni.lv